انور لوقا

انور لوقا ( 1927- 2003 ) كان كاتب و مفكر و مترجم و مؤرخ و باحث واكاديمى مصرى, استاذ اللغه و الادب العربى بجامعة ليون ,فرنسا.

 حياته 
انور لوقا اتولد فى مدينه ملوى بصعيد مصر سنة 1927 من اسره غنيه, درس فى المدارس الفرنسيه فى القاهره و بعدها درس بكلية الآداب قسم اللغه الفرنسيه سنة 1945, اتخرج فيها سنة 1949, طلب انور لوقا من طه حسين عميد الكليه وقتها يسجل رسالة الماجستير فى موضوع عن رحله رفاعه الطهطاوى ( 1801- 1873 ) لباريس فوافق العميد على الاختيار و زاد عليها انه طلب منه يعقد دراسه مقارنه بين رحله الطهطاوى لباريس و رحله "جيرار دونرفال " لمصر خلال نفس الفتره.

سافر انور لوقا فرنسا و دخلبجامعه السوربون و هناك اتتلمذ على ايد العلامه "جان مارى كاريه Jean Marie Carre " من رواد دراسات علم الادب المقارن و اشرف على رسالة الدكتوراه و موضوعها " كتاب و رحاله فرنساويين فى فرنسا فى القرن التسعتاشر " و حصل انور لوقا على درجة الدكتوراه سنة 1957 و بعدها اتعين استاذ فى جامعة ليون فى فرنسا.

ساهم الدكتور انور لوقا بالكتابه فى الموسوعه اللى صدرت بعنوان " موسوعه من تراث القبط " المجلد الاول " و اللى صدرت عن دار القديس يوحنا الحبيب خلال سنة 2004 بتلات دراسات :- الدراسه الاولى عن المعلم يعقوب ( 1745- 1801 ) و احتلت الصفحات من ( 246 - 276 ) . اما الدراسه التانيه فكانت عن الكاهن القبطى يوحنا الشفتشى بعنوان " يوحنا الشفتشى معلم شامبيلون " و احتلت الصفحات من ( 277- 282 ) . اما الدراسه التالته و الاخيره بعنوان " اليوس بقطر " و احتلت الصفحات من ( 283- 287 ) .
 كتبه 
 1- جوانب خفيه من الثوره العرابيه سلطان افندى ؛ دار المعارف .
 2- بلزاك :- حياته وادبه ؛ المكتبه الثقافيه جامعه حره ؛ العدد 198 .
 3- عوده رفاعه الطهطاوى مراحل استفاقه الفكر فى ضؤ الادب المقارن ؛دار المعارف للطباعه والنشر .
 4- ربع قرن مع رفاعه الطهطاوى :-دار المعارف ؛ الطبعه الاولى 1985 .
 5- رفاعه الطهطاوى :- تخليص الابريز فى تلخيص باريز ؛ تحقيق انور لوقا ؛ تقديم مهدى علام ؛ 1958 .
 6- مختارات من كتب رفاعه رافع الطهطاوى :- تاليف انور لوقا بالاشتراك مع تانيين .
 7- الاعلى للثقافه 2002 .
 8- على بهجت :_ اول اثرى مصرى ؛ قصه حياه بقلم انور لوقا .
 9- ده هو المعلم يعقوب ؛المجلس الاعلى للثقافه ؛ 2002 .
 10- حوار بين ثقافتين :- بالاشتراك مع كامل زهيرى ؛ احمد نوار ؛ هدى وصفى وتانيين .
 11- الرحاله والكتاب المصريين فى فرنسا فى القرن العشرين ( 1970 ) .
 12- مشروع قراءه سيمائيه للنصوص العربيه التراثيه (1993 ) .
 ترجماته 
 13- واصف بطرس غالى :- تقاليد الفروسيه عند العرب ؛ ترجمه انور لوقا ؛مصادره وتحقيق حسنى محمد النجار ؛ تقديم طه حسين .
 14- جان انوى :- المسافر بلا متاع ؛ ترجمه انور لوقا ؛مصادره محمد كمال فايد .
 15- ترجمه الجزء التالت من كتاب " الايام " للدكتور طه حسين .
 16- .ترجمه كتاب الفتنه الكبرى للدكتور طه حسين .
 17- ادريس افندى فى مصر ؛مذكرات الفنان والمستشرق الفرنسى بريس دافين فى مصر ( 1807- 1879 ) .
 18- مسرحيه تواضع لبول هيرفو ؛ اخرجها بهاء طاهر ؛ بطوله كريمه مختار ؛ نور الدمرداش .( م مضا شبكه الانترنت ) .
 19- مسرحيات قصيره من الادب الفرنسى المعاصر ؛ جان كوكتو وتانيين ؛ مكتبه بستان المعرفه للطباعه والنشر والتوزيع .
 20- تصدير كتاب "رسايل من مصر 1879- 1882 " تصدير انور لوقا :- ترجمه فتحى العشرى ؛ المجلس الاعلى للثقافه ؛ 2005 .
 تكريم المفكر المصرى فى مجله سيمائيات المغربيه 
القسم العربى

 1- انور لوقا كمان عرفته ( منجى الشملى )
 2- الناقد والسمه ( محمد انقار ) .
 3- انور لوقا مقارنا انسيا ( عبد النبى ذاكر ) .
 4- معنى العوده عند انورلوقا ( عمر مقداد الجمنى ) .
 5- حى بن يقظان بين التخييل والحجاج ( محمد العمرى ).

القسم الفرنسى من المجله ؛ فلقد قدم فى البدايه قائمه بيبلوجرافيه كامله لاعمال انور لوقا ؛ بعدين سبع دراسات عنه تشمل :-
 1- انور لوقا :- زاهد ملاوى وسعد مرقص .
 2- شهاده ( جان مارك دروان ) .
 3- انور لوقا روائيا ( شارل فيال ) .
 4- مستعربو ومحبو العرب بجنيف :- مهمه انور لوقا ( جانديال قاندوا ) .
 5- انور لوقا ورفاعه الطهطاوى ( فوزيه اسعد ) .
 6- مصر التانيه من بونابرت الى طه حسين ؛الرؤيه المثاقفه لانور لوقا ( عادل يوسف سيداروس ) .
 7- انور لوقا سيمائيا ( نزار التجديتى ) .

 مصادر 
 1- مينا بديع عبد الملك :- اقباط فى تاريخ مصر ؛ الجزء الاول ؛نوفمبر 2007 ؛جمعيه مارمينا العجايبى بالاسكندريه ؛ الصفحات من ( 49- 53 ) .
 2- نسيم مجلى :- انور لوقا وحوار الثقافات ؛ موقع الاقباط متحدون ؛ الجمعه 5 يونيه 2009 / 28 بشنس 1775 ش / العدد 1682 السنه الرابعه .
 3- انور لوقا :- مؤسسه مؤمنون بلا حدود للدرسات والابحاث ؛توظيف الاستعاره فى كتابه التاريخ : فتح الاندلس نموذجا ؛23 نوفمبر 2016 .
 4- محمد ابو الحمد :- دعوه الطهطاوى انطلقت من الوعى بخصوصيه الذات فى تفهمها للآخر ؛ستين باحثا احتفوا بمرور مائتى سنه على مولد الرائد التنويرى بالمجلس الاعلى للثقافه بمصر ؛ جريده الشرق الاوسط ؛ التلاتاء 30 ابريل 2002 .
 5- حمودان عبد الواحد :- سيمائيات المغربيه تكرم المفكر المصرى الراحل انور لوقا ؛الاربعاء 4 اغسطس 2010 .
 6- ماجد كامل :- يوحنا الشفتشى الكاهن القبطى اللى ساعد شامبلبون فى فك رموز اللغه الهيروغليفيه ؛جريده الشروق ؛ الجمعه 11 يناير 2013 .
 7- سمير فوزى جرجس وتانيين :- موسوعه من تراث القبط ؛ الجزء الاول ؛ دار القديس يوحنا الحبيب للنشر ؛ 2004 الصفحات من ( 264 – 287 ) .
 8- عماد ابو غازى :- سويسريون فى مصر ؛مدونه مخربشات ؛ 18 يوليه 2017 . حول كتاب " رسايل من مصرلجون نينيه ط ( 1879- 1882 ) .
 9- جون نينيه :- رسايل من مصر ( 1879- 1882 ) ؛ترجمه فتحى العشرى ؛ تصدير انور لوقا ؛المجلس الاعلى للثقافه ؛ 2005 .

 وفاته 
استمر انور لوقا فى الكتابه و التاليف لحد اتوفى فى 14 اغسطس 2003 بعمر 76 سنه.

 لينكات برانيه 

 مصادر 

تصنيف:كاتب
تصنيف:اكاديميين
تصنيف:مواليد 1927
تصنيف:وفيات 2003
تصنيف:كتاب مصريين
تصنيف:ليبراليين مصريين
تصنيف:تنويريين مصريين
تصنيف:مترجمين مصريين
تصنيف:صحفيين مصريين